
      Dalyvavo tarybos nariai: Birutė Magdelena Vokietaitienė, Gintas Pačėsas, Alina Jaskūnienė, Lina Kamarauskienė.
      DARBOTVARKĖ:
1. Dėl prioriteto nustatymo 2022 metų NVO (tame tarpe ir bendruomeninių organizacijų)
finansavimui.
SVARSTYTA. Dėl prioriteto nustatymo 2022 metų NVO (tame tarpe ir bendruomeninių organizacijų) finansavimui.
      Tarybos pirmininkas Helmanas Lik informavo, kad  pasikeitus vietinių projektų finansavimo tvarkai, nuo kitų metų bus išskiriama po du prioritetus, kurie, surinkę daugiau balų, turės pirmumą teikiant vietos projektus savivaldybei. Vieną prioritetą išrinks NVO taryba, vieną Bendruomeninių organizacijų taryba. Pasirinktą prioritetą pateikti savivaldybės administracijai. 
      H. Lik išvardijo kokios numatomos Bendruomeninių organizacijų plėtros politikos įgyvendinimo sritys, tai:
      1. Darnios plėtros ir pilietiškumo ugdymo;
      2. Neformaliojo ugdymo;
      3. aplinkosaugos ir gamtos apsaugos;
      4. darbo ir užimtumo;
      5. laisvalaikio, poilsio, kūrybos ir kultūros;
      6. socialinės apsaugos ir sveikatos apsaugos;
      7. sveikatingumo, kūno kultūros ir sporto;
      8. socialinių paslaugų;
      9. nusikalstamumo prevencijos.
      Juozas Aleksandravičius informavo, kad NVO teikė pirmumą sveikatingumo prioritetui, Bendruomeninių organizacijų taryba galėtų rinktis socialinę sritį, pasvarstė, kad teikiant projektus, galima orientuotis į du prioritetus – tiek kultūros, tiek socialinių reikalų srityse, juos apjungiant.
      Birutė Vokietaitienė prioritetą teikė laisvalaikio, poilsio, kūrybos ir kultūros sričiai, Lina Kamarauskienė taip pat pasiūlė dėmesį skirti kultūrai arba sveikatinimui.
      Alina Jaskūnienė išsakė nuomonę, kad NVO labiau tiktų socialinė sritis, bendruomenėms – kultūros. Jai pritarė ir Gintas Pačėsas, paminėdamas, kad visa bendruomenių veikla pagrinde apsiriboja kultūriniais renginiais, išskyrus Nemajūnų bendruomenės santalką, kur veikia Amatų centras su edukacine programa.
      J. Aleksandravičius paminėjo, kad per socialinę sritį projektuose galima pritraukti ir jaunimo reikalus bei kultūrinius renginius, minėjo, kad bendruomenių veikloje socialiniai reikalai apima ne vieną sritį ir bendruomenės gali vykdyti bet kokį socialinį darbą. Taip pat išsakė nuomonę, kad bendruomenės ir taip turi daug kultūrinių renginių, todėl galutinai pasiūlė pasirinkti socialinę sritį. 
      Kadangi tarybos nariai išskyrė du prioritetus, pirmininkas H. Lik paprašė pirma balsuoti už socialinių reikalų prioritetą. Už šį prioritetą balsavo J. Aleksandravičius, už laisvalaikio, poilsio, kūrybos ir kultūros prioritetą balsavo „už“ penki tarybos nariai.
      NUTARTA. 
      Savivaldybės administracijai teikti prioritetą Laisvalaikio, poilsio, kūrybos ir kultūros sričiai.

